laion/Wikipedia-Exotic huggingface dataset:
არიანა

არიანა (არაბ. أريانة) — ზღვისპირა ქალაქი ჩრდილო-აღმოსავლეთ ტუნისში, ტუნისის აგლომერაციის ნაწილი, მას ასევე უწოდებენ "Grand Tunis". იგი მდებარეობს ქალაქ ტუნისის ცენტრის ჩრდილოეთით, დაახლოებით 36°51′45″ ჩ. გ. 10°11′44″ ა. გ.﻿ / ﻿36.86250° ჩ. გ. 10.19556° ა. გ.﻿ / 36.86250; 10.19556. ქალაქი არის არიანის ვილაიეთის დედაქალაქი და ქვეყნის მერვე უდიდესი ქალაქი. ქალაქის სახელი, როგორც ჩანს, თარიღდება აფრიკაში ვანდალების სამეფოს პერიოდით: ვანდალები, ფაქტობრივად არიანული რწმენის იყვნენ. ესალამის მეჩეთი ენასრში ↑ (ფრანგული) Zohra Abid, « Le maire de l'Ariana contre-attaque : « Certains habitants d'Ennasr jettent leurs ordures en pleine rue » », Kapitalis, 8 novembre 2013 ↑ (ფრანგული) [1]
ბეჯის ვილაიეთი

ბეჯის ვილაიეთი (არაბ. ولاية باجة) — ტუნისის 24 ვილაიეთიდან ერთ-ერთი. მდებარეობს ჩრდილოეთ ტუნისში. მოიცავს 3 740 კმ²-ის ფართობს, ხოლო მოსახლეობა შეადგენს 303 032 კაცს (2014 წლის მონაცემებით). დედაქალაქი — ბეჯა. ვილაიეთი მდებარეობს 105 კმ-ში დედაქალაქიდან და გარშემორტყმულია ვილაიეთებით: ბიზერტა, ზაგვანი, მანუბა, სილიანა და ჯენდუბა. საშუალო ტემპერატურაა 18°C, ხოლო წლიური ნალექი 350-1000 მილიმეტრამდე აღწევს. ადმინისტრაციულად, ვილაიეთი დაყოფილია ცხრა რაიონად (mutamadiyat), რვა მუნიციპალიტეტებად, რვა სოფლის საბჭოდ და 101 სექტორში (imadas). რაიონები და მოსახლეობა 2004 და 2014 წლების აღწერის დროს, ჩამოთვლილია ქვემოთ: შემდეგი რვა მუნიციპალიტეტი მდებარეობს არიანას ვილაიეთში: ↑ http://tunisie.co/article/159/shopping/telephonie/indicatifs-525410 ↑ 2.0 2.1 2.2 2.3 (ფრანგული) tunisieindustrie.nat.tn. დაარქივებულია ორიგინალიდან — 2009-02-17. ციტირების თარიღი: 2016-07-09. ↑ 3.0 3.1 2014 Tunisian census data. დაარქივებულია ორიგინალიდან — 2015-05-18. ციტირების თარიღი: 2016-07-09. ↑ (ფრანგული) Census 2014 (National Institute of Statistics) დაარქივებული 2014-10-29 საიტზე Wayback Machine. ↑ Recensement Général de la Population et de l'Habitat 2014 – Population, logements et ménages par commune et arrondissement. დაარქივებულია ორიგინალიდან — 2016-03-02. ციტირების თარიღი: 2016-07-09.
Electronic Sports League

Electronic Sports League (ქართ. ელექტრონული სპორტული ლიგა; შემოკლებით ESL, ადრე ESPL) — ევროპული კიბერსპორტული ლიგა. ერთ-ერთი ყველაზე დიდი კიბერსპორტული ლიგა ევროპაში, ჩამოყალიბდა 1997 წელს გერმანული კლან-ლიგის (DeCL) მიერ და ამჟამად არის ყველაზე ძველი კიბერსპორტული ლიგა. დღეისათვის ESL საიტზე დარეგისტრირებულია 3.5 მილიონზე მეტი მომხმარებელი, 800 000 გუნდი და ყოველდღე ტარდება 10 000-ზე მეტი მატჩი. ESL არის სხვადასხვა ჟანრის კიბერთამაშის პროფესიონალური ლიგების და ტურნირების ორგანიზატორი. განსაკუთრებულად პოპულარულია: „Dota 2“, „Counter-Strike: Global Offensive“, „World of Tanks“, „StarCraft II“, „League of Legends“, „Heroes of the Storm“. ოფიციალური საიტი ESL One-ის საიტი დაარქივებული 2016-04-19 საიტზე Wayback Machine. ESL Play-ის საიტი ESL Pro-ის საიტი ↑ Bryan Armen Graham. (23 July 2015) Anti-doping in e-sports: World's largest gaming organization will test for PEDs. The Guardian. ციტირების თარიღი: 15 June 2016 ↑ Главная страница ESL СНГ — Статистика внизу страницы Информация от 18.05.2012
აზერბაიჯანის ადმინისტრაციული დაყოფა

აზერბაიჯანი ადმინისტრაციულად იყოფა შემდეგ ქვესუბიექტებად: 59 რაიონად (rayonlar), 11 ქალაქად (şəhərlər), 1 ავტონომიური რესპუბლიკად (muxtar respublika), რომელიც შეიცავს: 7 რაიონს 1 ქალაქს ასევე რაიონები შემდეგ იყოფა მუნიციპალიტეტებად (Bələdiyyəsi). გარდა ამისა, აზერბაიჯანი დაყოფილია 9 (ეკონომიკურ) რეგიონებად (İqtisadi Rayonlar). მაგრამ, ეს არ არის ადმინისტრაციული დაყოფა. თითოეული რეგიონი შეიცავს რიგ რაიონებს. ნახიჩევანის ავტონომიური რესპუბლიკა ქმნის ცალკეულ, ქვეყნის მე-10 ეკონომიკურ რეგიონს. მთავარი სტატია: აზერბაიჯანის ეკონომიკური რეგიონები. მთიანი ყარაბაღის ტერიტორია ამჟამად წარმოადგენს აზერბაიჯანის რაიონებს: ხოჯავენდი, ხოჯალი, შუშა, ქალბაჯარის აღმოსავლეთი ნაწილი და ტერტერის დასავლეთი ნაწილი. საბჭოთა პერიოდში რეგიონი ცნობილი იყო, როგორც „მთიანი ყარაბაღის ავტონომიური ოლქი“, თუმცა, 1991 წლის 26 ნოემბერს, აზერბაიჯანის მილი მეჯლისმა გააუქმა მთიანი ყარაბაღის ავტონომიური სტატუსი. მას შემდეგ, მთიანი ყარაბაღის ავტონომიური ოლქის ტერიტორია ადმინისტრაციულად გაიყო ზემოთ აღნიშნული მიზეზების გამო. მთიანი ყარაბაღის ომის შედეგად, ტერიტორიის დიდი ნაწილი მოექცა მთიანი ყარაბაღის რესპუბლიკის და სომხეთის კონტროლის ქვეშ. თვითაღიარებული მთიანი ყარაბაღის რესპუბლიკა (მყრ) ასევე აკონტროლებს სამხრეთ-დასავლეთ აზერბაიჯანის დიდი ნაწილს, რომელიც არ შედის მთიანი ყარაბაღის რეგიონში. აზერბაიჯანის რაიონები, რომლებიც სრულად ან ნაწილობრივ იმყოფებიან მყრ-ს კონტროლის ქვეშ, აღნიშნულია სიაში. მყრ არ აღიარებს ამ ადმინისტრაციული დაყოფას და აქვს საკუთარი ადმინისტრაციული დაყოფის სისტემა. ნახიჩევანის ავტონომიური რესპუბლიკის შვიდი რაიონი და ერთი მუნიციპალიტეტი ჩამოთვლილია ქვემოთ. ↑ "Azerbaijan Regions" დაარქივებული 2016-02-24 საიტზე Wayback Machine. , Regional Development Center in Azerbaijan. ↑ The CIA World Factbook. დაარქივებულია ორიგინალიდან — 2016-07-09. ციტირების თარიღი: 2016-07-10. ↑ 3.0 3.1 3.2 3.3 "Territories, number, density of population and territorial units by economic and administrative regions of Azerbaijan Republic" დაარქივებული 2012-02-07 საიტზე Wayback Machine. , The State Statistical Committee of the Republic of Azerbaijan. ↑ 4.0 4.1 4.2 Hewsen, Robert H. (2001) Armenia: A Historical Atlas. University of Chicago Press.
ჯულია რობერტსი

ჯულია ფიონა რობერტსი (ინგლ. Julia Fiona Roberts; დ. 28 ოქტომბერი 1967, ატლანტა, აშშ) — ამერიკელი კინომსახიობი. მიღებული აქვს ოსკარი ფილმისთვის „ერინ ბროკოვიჩი“. ჯულია ფიონა რობერტსი დაიბადა 1967 წლის 28 ოქტომბერს, ჯორჯიის შტატის ქალაქ ატლანტაში (აშშ). მომავალი მსახიობი ოჯახში მე–3 ბავშვი იყო. ჯულიას მამა გეითსი, უოლთერ გრეიდი (დაბადებული 1933 წელს) ერთდროულად გასაბერი ლეიბების გამყიდველი, მსახიობი და მწერალი იყო. ჯულიას დედა ბრედემასი, ბეთი ლუ (დაბადებული 1934 წელს) შეთავსებით მსახიობობდა. ვიკიციტატაში არის გვერდი თემაზე: ჯულია რობერტსი ვიკისაწყობში არის გვერდი თემაზე: ჯულია რობერტსი ჯულია რობერტსი კინოფილმების ინტერნეტ-მონაცემთა ბაზაში
ოზაანის ამაღლების ტაძარი

ოზაანის ამაღლების ტაძარი — X საუკუნის ჯვარ-გუმბათოვანი ტაძარი დედოფლისწყაროს მუნიციპალიტეტის სოფელ ოზაანთან. ტაძარი მდებარეობს ტყით დაფარული ქვაბულის შუაგულში. დაზიანების მიუხედავად ჯერ კიდევ არის შემორჩენილი კედლის მხატვრობა. შემორჩენილია, ასევე, ლაპიდარული წარწერა, რომელიც პალეოგრაფიული ნიშნების მიხედვით მიეკუთვნება XII-XIII საუკუნეთა მიჯნას. იგი ასე იკითხება: 2006 წელს საქართველოს პრეზიდენტის ბრძანებულების თანახმად ტაძარს ეროვნული მნიშვნელობის კულტურის უძრავი ძეგლის კატეგორია მიენიჭა. საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 299-307. ბარნაველი თ., კახეთის ისტორიული ძეგლების წარწერები, თბ.,1962 თოდრია თ., ქიზიყის ისტორიული გეოგრაფიის საკითხები, საქართველოს ისტორიული გეოგრაფიის კრებული, ტ.VI, თბ.,1982 მაისურაძე ზ., ოზაანის კერამიკა, თბ.,1959 ↑ ოზაანის ამაღლების ტაძარი ↑ სოფელი ოზაანი ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
ფატალიზმი

ფატალიზმი (ლათ. fatalis — ბედისწერით წინასწარ განსაზღვრული, საბედისწერო) — მსოფლმხედველობა, რომლის თანახმად, სამყაროს ყოველგვარი ხდომილობა და ადამიანის მოქმედება წინასწარ არის მკაცრად განსაზღვრული, ყველაფერი გარდაუვალია, რადგან გამორიცხულია შემთხვევითობა, შესაძლებლობა, ალბათობა და თავისუფლება. განასხვავებენ სამი ტიპის ფატალიზმს: მითოლოგიურს, რელიგიურს და რაციონალისტურს. პირველს გარდაუვალობის საფუძვლად მიაჩნია ბედისწერა, მეორეს — ღმერთი, მესამეს კი — მიზეზობრიობის უწყვეტი ჯაჭვი. მითოლოგიური ფატალიზმი გაბატონებული იყო ანტიკურ ეპოქაში, რელიგიური ფატალიზმი — შუა საუკუნეებში, ხოლო რაციონალისტური — ახალი დროის ფილოსოფიაში. უკანასკნელი განსაკუთრებით დამახასიათებელია მექანისტური დეტერმინიზმისათვის. ერქომაიშვილი ვ., ქართული საბჭოთა ენციკლოპედია, ტ. 10, თბ., 1986. — გვ. 239.
გიორგი გაბაშვილი

გიორგი (გოკა) კონსტანტინეს ძე გაბაშვილი (დ. 9 იანვარი, 1973, თბილისი) — ქართველი პოლიტიკოსი, ფილოლოგი, 2004-2008 წლებში იყო საქართველოს კულტურის, ძეგლთა დაცვისა და სპორტის მინისტრი. 1991-1994 წლებში სწავლობდა გერმანიაში, ზაარბრიუკენის უნივერსიტეტში — გერმანისტიკისა და ფილოლოგიის ფაკულტეტზე. 1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის დასავლეთ ევროპის ენებისა და ლიტერატურის ფაკულტეტი. 1997 წელს მუშაობდა საქართველოს განათლების სამინისტროში საზოგადოებასთან ურთიერთობის განყოფილებაში. 1998 წელს მუშაობდა გერმანიაში, ბონის გერმანიის საგარეო პოლიტიკის ინსტიტუტში. 1998-2002 წლებში მუშაობდა ფონდ „ღია საზოგადოება-საქართველოში“, 2000-2002 წლებში უძღვებოდა საავტორო ტელეპროექტს „აზრი“, იყო პარტია „გაერთიანებული დემოკრატების“ გენერალური მდივანი. 2004 წლის 17 თებერვალს დაინიშნა საქართველოს კულტურის, ძეგლთა დაცვისა და სპორტის მინისტრად. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. მე-8 მოწვევის პარლამენტში იყო ფრაქცია „ნაციონალური მოძრაობის“ თავმჯდომარე. გიორგი გაბაშვილი — საქართველოს ბიოგრაფიული ლექსიკონი გიორგი გაბაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „სასამართლოსთან დაპირისპირების დროს კოტე გაბაშვილი დააკავეს“. tabula.ge. 2014-07-05. ციტირების თარიღი: 28 ნოემბერი, 2020. შეამოწმეთ თარიღის პარამეტრი |access-date=-ში (დახმარება)
გაფსა

გაფსა (არაბ. قفصة) — ქალაქი ცენტრალურ ტუნისში. ამავე სახელწოდების ვილაიეთის ადმინისტრაციული ცენტრი. გაფსის ოაზისი იყო არაბთა დაპყრობამდე ქრისტიანული მოსახლეობის უკანასკნელი თავშესაფარი. არაბი გეოგრაფისა და მოგზაურის ალ-იდრისის ცნობით, ქალაქის მოსახლეობა XII საუკუნეში მთლიანად რომანიზებული იყო. Gafsa - The Historical Oasis დაარქივებული 2012-09-24 საიტზე Wayback Machine. History of Roman Capsa (იტალიური)
ელ-მურუჯი

ელ-მურუჯი (არაბ. المروج) — ქალაქი ჩრდილოეთ ტუნისში. მდებარეობს ბენ-არუსის ვილაიეთში. 2014 წლის მონაცემებით ქალაქში ცხოვრობს 104 538 კაცი. ამ მაჩვენებლით იგი ქვეყნის უდიდეს ქალაქებს შორის მე-10 ადგილს იკავებს. * ქალაქის ოფიციალური საიტი
ტუნისის ქალაქების სია

ტუნისში სულ 350 დიდი და მცირე ქალაქია. ამ სიაში წარმოდგენილია ტუნისის 10 უდიდესი ქალაქის სია. ↑ Recensement de 2014 (Institut national de la statistique). დაარქივებულია ორიგინალიდან — 2014-10-29. ციტირების თარიღი: 2016-07-11. ↑ 3,980,500 in the metropolitan area ↑ 3.0 3.1 3.2 Part of Tunis metropolitan area ↑ (ფრანგული) [1] ↑ (ფრანგული) Mnicipalité de Bizerte დაარქივებული 2010-01-04 საიტზე Wayback Machine. . ↑ (ფრანგული) [2]
დავით ბაქრაძე (პოლიტიკოსი)

დავით ბაქრაძე (დ. 30 დეკემბერი, 1975, თბილისი) — ქართველი პოლიტიკოსი, დიპლომატი. 2014-2016 წლებში ევროპულ და ევროატლანტიკურ სტრუქტურებში ინტეგრაციის საკითხებში სახელმწიფო მინისტრი. დავით ბაქრაძე სწავლობდა თბილისის სახელმწიფო უნივერსიტეტში. საერთაშორისო ეკონომიკური ურთიერთობების და საერთაშორისო სამართლის მიმართულებით. 1996 წელს მსახურობდა საქართველოს პრეზიდენტის პრეს-სამსახურში. 90-იანი წლების მიწურულს იგი მსახურობდა საქართველოს ეროვნული უშიშროების საბჭოს სხვადასხვა დეპარტამენტში. 2002 წელს მან დაიწყო დიპლომატიური სამსახური საქართველოს საგარეო საქმეთა სამინისტროში. 2002-2005 წლებში იგი იყო ჟენევაში გაეროს ორგანიზაციასა და სხვა საერთაშორისო ორგანიზაციებთან საქართველოს მუდმივი წარმომადგენლობის, შვეიცარიის კონფედერაციაში საქართველოს საელჩოს მრჩეველი. 2008 წლამდე იგი იკავებდა საქართველოს საგარეო საქმეთა სამინისტროს პირველი ევროპული სამმართველოს უფროსის პოსტს. 2008-2012 წლებში დავით ბაქრაძე მსახურობდა საქართველოს საელჩოში შვედეთის სამეფოსა და ფინეთის რესპუბლიკაში, როგორც უფროსი მრჩეველი და საქმეთა დროებითი რწმუნებული. 2012 წლის აპრილიდან 2014 წლის ნოემბრამდე იგი მსახურობდა როგორც საქართველოს საგანგებო და სრულუფლებიანი ელჩი საბერძნეთსა და სერბეთის რესპუბლიკაში. 2014 წლის ნოემბერში დავით ბაქრაძე დაინიშნა ევროპულ და ევროატლანტიკურ სტრუქტურებში ინტეგრაციის საკითხებში სახელმწიფო მინისტრის თანამდებობაზე. 2016 წლის დეკემბრიდან არის ამერიკის შეერთებულ შტატებში საქართველოს საგანგებო და სრულუფლებიანი ელჩი. დავით ბაქრაძე (პოლიტიკოსი) — საქართველოს ბიოგრაფიული ლექსიკონი ↑ GOV.ge — დავით ბაქრაძე ↑ „პრეზიდენტმა დავით ბაქრაძე აშშ-ში საქართველოს ელჩად დანიშნა“ - ტაბულა
გულის ნევროზი

გულის ნევროზი — ვეგეტოდისტონიის ერთ-ერთი გამოვლინება. დაავადებას საფუძვლად უდევს ვეგეტატიური ნერვული სისტემის დისფუნქცია და მასთან დაკავშირებული ფსიქოემოციური მოვლენები. გულის ნევროზის განვითარება ხშირად დაკავშირებულია ნერვულ-ემოციურ სტრესთან, გადაღლასთან, აღელვებასთან, ამინდის ცვალებადობასთან, ალკოჰოლის მიღების შეწყვეტასთან, ქრონიკულ ინფექციასთან, ჰორმონულ დარღვევებთან, გარკვეულ როლს ასრულებს მემკვიდრეობითი ფაქტორიც. ქალებში ზოგჯერ აღინიშნება მენსტრუაციის წინა პერიოდში. ადამიანს გამოხატული აქვს ზოგადი ხასიათის ჩივილები. ამასთანავე, დაავადებისთვის დამახასიათებელია ტკივილი, რომელიც უპირატესად აღინიშნება გულის არეში. ის შეიძლება სხვადასხვა ხანგრძლივობისა იყოს და გრძელდებოდეს საათებისა და დღეების განმავლობააში, გადაეცემოდეს მარცხენა ხელსა და ბეჭში. ტკივილი შეიძლება გამოიწვიოს უსიამოვნო სიზმრებმაც, ამ შემთხვევაში ნიტროგლიცერინი ტკივილს არ აყუჩებს, სამაგიეროდ, ტკივილი გაივლის ნერვული სისტემის დამამშვიდებლების მიღების შემდეგ. ადამიანი უჩივის ჰაერის უკმარისობას, უჭირს ღრმად ჩასუნთქვა, ხშირად ამთქნარებს. ხშირის გონების დაკარგვა, კრუნჩხვა. ხშირად აღენიშნება გულის ფრიალი, თავბრუდახვევა, ოფლიანობა, ასევე ფიზიკური სისუსტე, დაღლილობის შეგრძნება. შესაძლოა განვითარდეს ჩივილები სხვა ორგანოების დისფუნქციასთან დაკავშირებით:ყლაპვის გაძნელება, ბოყინი, გულისრევა, ტკივილი მუცელში, შებერილობა, ფაღარათი, ხველა, ტკივილი კიდურებში, მოუსვენრობა, შფოთვა, სიკვდილის შიში. ჩივილების მიხედვით ჩატარებული სამედიცინო გამოკვლევების შედეგად რაიმე შეაბამისი ორგანული პათოლოგიები არ ვლინდება. ადამიანი წუხს, ფერმკრთალი და მოდუნებულია, აღენიშნება თითების კანკალი, ხელისგულების ოფლიანობა, კიდურები ცივი აქვს; არტერიული წნევა და პულსი ცვალებადია, ემოციის დროს ადვილად ჩქარდება. მკურნალობა მოიცავს ფსიქოთერაპიას, დოზირებულ ფიზიკურ აქტივობას, ნერვული სისტემის დამაწყნარებელი საშუალებების მიღებას. ტაქიკარდიის, ანუ პულსის გახშირების დროს საჭიროა ბეტა-ბლოკერების ჯგუფის პრეპარატები. დაავადება ხანგრძვილად მიმდინარეობს. დიდი საოჯახო სამედიცინო ენციკლოპედია, თბ., 2015,
პიარნუს აღება

პიარნუს აღება — ჩრდილოეთის დიდი ომის ნაწილი, რომლის მსვლელობის პერიოდში, 1710 წელს რუსმა სამხედროებმა იძულებით გამოაცხადებინეს შვედეთის გარნიზორს კაპიტულაცია ქალაქ პიარნუში. 1710 წლის ბოლოს, როდესაც ფელდმარშალ შერემეტიევის მიერ რიგის ალყა დასასრულს უახლოვდებოდა, მთავარსარდალმა ციხესიმაგრე პიარნუს ასაღებად დრაგუნთა ექვსი პოლკი გააგზავნა გენერალ ბაურის მეთაურობით. იმ დროს ციხესიმაგრე შეიარაღებული იყო 201 ქვემეხით, მისი გარნიზორი კი ათას ადამიანს შეადგენდა. ალყა დასრულებული იყო 22 ივლისისთვის და იმდროსვე ადგილობრივმა თავადაზნაურობამ, რომელიც ციხეში იყო გამაგრებული, ითხოვეს ციხიდან გასასვლელი, რადგან ქალაქში იმ დროს შავი ჭირი იყო გავრცელებული და მარაგიც იწურებოდა. ბაურმა კი უარი განუცხადა მათ. 8 აგვისტოს თავადაზნაურობამ განაახლა შუამდგომლობა, მაგრამ პასუხად მიიღო, რომ რუსი გენერალი მხოლოდ ქვეითი ჯარის მისვლას ელოდა თავდასხმის დასაწყებად. ამის შედეგად, 14 აგვისტოს ციხესიმაგრე დანებდა, როდესაც მას მხოლოდ 120 გარნიზონი იცავდა. ციხესიმაგრის აღების შემდეგ მას ძველი სახელწოდება დაუბრუნეს - პერნოვი. ნიშტადტის საზავო ხელშეკრულების თანახმად 1721 წელს, ციხესიმაგრე რუსეთის ციხესიმაგრეთა რიცხვს შეუერთდა. Пернов // Военная энциклопедия : [в 18 т.] / под ред. В. Ф. Новицкого [и др.]. — СПб. ; [М.] : Тип. т-ва И. В. Сытина, 1911—1915.
დურუშეჰვარ სულთანი

დურუშეჰვარ სულთანი (დ. 26 იანვარი, 1914 — გ. 7 თებერვალი, 2006) — ოსმალეთის უკანასკნელი სულთნის აბდულმეჯიდ II-ის ქალიშვილი, რომელიც იყო ოსმანთა დინასტიის ბოლო მემკვიდრე. პრინცესა დურუშეჰვარი დაიბადა უსქუდარში, სტამბოლი. მისი მამა, სულთანი აბდულმეჯიდ II ემიგრაციაში წავიდა პარიზში, მას შემდეგ რაც ქემალ ათათურქმა ოსმალეთის იმპერია გააუქმა და რესპუბლიკა გამოაცხადა 1924 წელს. ვიკისაწყობში არის გვერდი თემაზე: დურუშეჰვარ სულთანი Telegraph: Obituary for Princess Dürrühsehvar of Berar დაარქივებული 2007-03-11 საიტზე Wayback Machine. The Calcutta Telegraph: Goodbye, sweet princess - India’s great beauties before the pageant came in დაარქივებული 2016-05-25 საიტზე Wayback Machine. NewKerala.com: Nizam's daughter-in-law passes away დაარქივებული 2006-06-29 საიტზე Wayback Machine. Deccan Chronice: Princess Durru dead When marriage brought continents closer დაარქივებული 2006-09-07 საიტზე Wayback Machine.
ვლადიმერ ჭიპაშვილი

ვლადიმერ (ლადო) ჭიპაშვილი (დ. 29 სექტემბერი, 1964, თბილისი, საქართველოს სსრ, სსრკ) — ქართველი სახელმწიფო პოლიტიკოსი, საქართველოს შრომის, ჯანმრთელობისა და სოციალური დაცვის მინისტრი 2004 წლის მაისიდან 2007 წლამდე. 1987 წელს წარჩინებით დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1987-1988 გაიარა ინტერნატურა სპეციალობით ქირურგია. 1992-1993 სწავლობდა ქ. მოსკოვში რუსეთის მეცნიერებათა აკადემიის ქირურგიის სამეცნიერო ცენტრის ასპირანტურაში. 1992 დაიცვა დისერტაცია თემაზე „ცოცხალი დონორიდან ღვიძლის წილის ორთოტოპიული ტრანსპლანტაციის ანატომიური დასაბუთება“. არის 30-ზე მეტი სამეცნიერო შრომის ავტორი 1988-1991 მუშაობდა დაბა ხარაგაულის და შემდეგ ქ. ხაშურის რაისაავადმყოფოების ქირურგად. 1993-დან მუშაობდა თბილისის სამედიცინო აკადემიაში უმცროს მეცნიერ თანამშრომლად, უფროს მეცნიერ თანამშრომლად, დოცენტად. 1998 დაინიშნა ქ. თბილისის #1 კლინიკური საავადმყოფოს შპს „თორაკოაბდომინური ქირურგიის კლინიკის“ დირექტორად. 1999-2004 წლებში იყო საქართველოს მე-5 მოწვევის პარლამენტის წევრი (ხარაგაულის მაჟორიტარი), საარჩევნო ბლოკი „საქართველოს მოქალაქეთა კავშირი“. ჯანმრთელობის დაცვისა და სოციალურ საკითხთა კომიტეტი თავმჯდომარე. 2004 წლის 22 აპრილიდან 7 მაისამდე იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა - დემოკრატები “. 2004-2007 წლებში იყო საქართველოს შრომის, ჯანმრთელობისა და სოციალური დაცვის მინისტრი. ვიკისაწყობში არის გვერდი თემაზე: ვლადიმერ ჭიპაშვილი ვლადიმერ ჭიპაშვილი — საქართველოს ბიოგრაფიული ლექსიკონი ვლადიმერ ჭიპაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
შოანა

შოანას წმინდა გიორგის ეკლესია — მართლმადიდებლური ტაძარი ყარაჩაი-ჩერქეზეთის ტერიტორიაზე, მდინარე ყუბანის მარჯვენა ნაპირას, ყარაჩაევსკიდან შვიდი კილომეტრის დაშორებით, მთა შოანაზე. მისი აგების დაახლოებითი თარიღია X საუკუნე. ეკლესია აგებულია მთის ფერდობზე საიდანაც კარგად ჩანს მთელი ხეობა. ტაძრის არქიტექტურული აღწერა პირველად მოგვცა გერმანელმა მეცნიერმა ჯოზეფ ბერნარდცმა 1829 წელს. ტაძარი წარმოადგენს ჯვარგუმბათოვან ნაგებობას, მისი სიმაღლე არის 12 მეტრი. X საუკუნის დასაწყისიდან საკმაოდ ძლიერდება ეგრის-აფხაზეთის სამეფო, რომელიც აქტიურ ურთიერთობას ამყარებს ჩრდილოეთ კავკასიაში მოსახლე სხვადასხვა ხალხებთან კერძოდ კი ალან-ოსებთან. ტერიტორია სადაც მდებარეობს ეკლესია და მისი მიმდებარე მხარეები ოდითგანვე დასახლებული იყო ქართველებით, კერძოდ კი სვანებით. მდინარე ყუბანის, კერძოდ ყარაჩაის მხრით - ლაბგვიარი - ახლანდელი ულუ კამის ხეობა და ყაბარდოს მხრით - თეგენი, XIX საუკუნის პირველ ნახევრამდე - 1834 წლამდე - სვანეთის სამთავროს საკუთრებას წარმოადგენდა, რისთვისაც სვანეთის მთავრები იღებდნენ სათანადო გადასახადს იქ დასახლებული ყაბარდო-ბალყარელებისაგან. 1834 წელს ეს ტერიტორია საქართველომ დაკარგა. ქრისტიანობასთან ერთად ჩრდილოეთ კავკასიაში აქტიურად ვრცელდებოდა ქართული ენა, არქეოლოგიური სამუშაოების შედეგად აღმოჩენილია ავარულ ენაზე ქართული ასოებით შესრულებული სხვადასხვა წარწერები. არსებობს კონსტანტინეპოლის პატრიარქის ნიკოლოზ მისტიკოსის წერილი აფხაზთა მეფე გიორგი მეორის მიმართ, გიორგი მეორე პირადად მონაწილეობდა ალანთა მეფისა და მისი ოჯახის მონათვლაში. შოანას შესახებ წერს გერმანელი ექიმი და მოგზაური რეინექსი, რომელმაც პირადად მოინახულა ეკლესია, საიდანაც წაიღო ორი წიგნი, ეკლესიაში უნდა ყოფილიყო წიგნთსაცავი, მაგრამ ყველა წიგნი დაკარგულია, გარდა იმ ორი წიგნისა რომელიც რეინექსმა წაიღო გერმანიაში ჰაიდელბერგის უნივერსიტეტში. ყაუხჩიშვილი ს., გეორგიკა, ტ. IV, თბ. 1952 გუჯეჯიანი რ., ქართული ქრისტიანული კულტურის ძეგლები ბალყარეთსა და ყარაჩაიში, კავკასიის ეთნოლოგიური კრებული, ტ. X, თბ. 2007 Кузнецов В., христианство на северном кавказе до XV в, вл. 2002 ↑ გეორგიკა, ტ. IV, გვ. 247
მარკო პიაცა

მარკო პიაცა (ხორ. Marko Pjaca დ. 6 მაისი, 1995; ზაგრები) — ხორვატი ფეხბურთელი, იტალიური კლუბის „იუვენტუსის“ ნახევარმცველი. მოცემულია 2016 წლის 14 მაისის მდგომარეობით. განახლდა: 21 ივნისი 2016 დინამო ზაგრები:(2) ხორვატიის პირველი ლიგა: 2014-15 ხორვატიის თასი: 2014-15 იუვენტუსი:(2) სერია A: 2016-17 იტალიის თასი: 2016-17 მარკო პიაცა ხორვატიის საფეხბურთო სტატისტიკის გვერდზე.
კარანტინი (ტელესერიალი)

კარანტინი (ინგლ. Containment - ლოკალიზაცია) — ბელგიურ სერიალ კორდონზე დაფუძნებული ამერიკული მინი-სერიალი. სერიალის პრემიერა The CW-ის ეთერში 2016 წლის 19 აპრილს შედგა. ფილმში მოვლენები ჯორჯიის შტატის ქალაქ ატლანტაში ვითარდება, სადაც ამოუცნობი სასიკვდილო ეპიდემიის გამო ქალაქის ერთ რაიონს მთლიანად კარანტინში აქცევენ. 2016 წლის 12 მაისს The CW-მ განაცხადა, რომ სერიალი მეორე სეზონით აღარ გაგრძელდება. დევიდ გიასი მაიორი ალექს „ლექს“ კარნაჰანი კრისტინა მოუზესი ჯენა, ლექსის შეყვარებული კრის ვუდი ოფიცერი ჯეიკ რაილი, ლექსის მეგობარი კრისტენ გუტოსკი კეტი ფრენკი კლაუდია ბლეკი ექიმი საბინ ლომერსი ჯორჯ იანგი ექიმი ვიქტორ კენერტსი ჰანა მანგან-ლოურენსი ტერეზა, ახალგაზრდა მარტოხელა დედა ტრევორ სენტ ჯონი ლეო გრინი ↑ 1.0 1.1 „The CW Sets Upcoming Premiere Dates and Returns“ (პრეს-რელიზი). The CW. February 11, 2016. ციტირების თარიღი: February 11, 2016 – წარმოდგენილია The Futon Critic-ის მიერ. ↑ Kissell, Rick. (February 11, 2016) The CW Slots Event Series ‘Containment’ for Tuesdays Behind ‘The Flash’. Variety. ციტირების თარიღი: May 11, 2016. ↑ Gelman, Vlada (May 12, 2016). „'Containment' canceled by The CW“. TVLine. ციტირების თარიღი: May 17, 2016. ↑ 4.0 4.1 4.2 4.3 4.4 4.5 4.6 4.7 Containment. დაარქივებულია ორიგინალიდან — 26 ივლისი 2015. ციტირების თარიღი: 26 July 2015. ოფიციალური საიტი დაარქივებული 2015-06-29 საიტზე Wayback Machine. „Containment“ — კინოფილმების ინტერნეტ-მონაცემთა ბაზა (ინგლისური)
ნუხეთსეზა ჰანიმეფენდი (აბდულჰამიდ I-ის მეუღლე)

ნუხეთ-სედა (ნუხეთსეზა) ჰანიმეფენდი (დ. დაახლ. 1760 — გ. 4 ივნისი, 1850) — ოსმალეთის სულთნის, აბდულჰამიდ I-ის მეუღლე და ოსმალეთის სულთნის მუსტაფა IV-ს დედა. ნუხეთსეზა ჰანიმეფენდი ითვლება მუსტაფა IV-ს  ბიოლოგიურ დედად. იგი არ იყო სულთნის პირველი მეუღლე ამიტომ, როდესაც მუსტაფა ტახტზე ავიდა იგი ვერ გახდა ვალიდე სულთანი და მის ნაცვლად ვალიდე სულთანი გახდა აიშე სენიეფერვერ სულთანი, აბდულჰამიდ I-ის პირველი მეუღლე. ნუხეთსეზა ჰანიმეფენდი გარდაიცვალა 1850 წელს, აიშე სენიეფერვერ სულთნის გარდაცვალებიდან 22 წლის შემდეგ, 90 წლის ასაკში. ოსმალეთის იმპერია ოსმალეთის დინასტია ↑ Sultan IV. Mustafa Han. Republic of Turkey Ministry of Culture and Tourism. ციტირების თარიღი: 2009-02-06. ↑ Bahadıroğlu, Yavuz, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, page 395, ISBN 978-975-269-299-2
მაიდან ნეზალეჟნოსტი

დამოუკიდებლობის მოედანი (უკრ. Майдан Незалежності) — კიევის ცენტრალური მოედანი. ყოფილი დასახელებები: კალინინის, შემდეგ ოქტომბრის რევოლუციის მოედანი. დღევანდელი სახელი დაერქვა უკრაინის მიერ დამოუკიდებლობის გამოცხადების შემდეგ 1991 წელს. Майдан Незалежності დაარქივებული 2007-08-06 საიტზე Wayback Machine. ; Wiki-Encyclopedia Kiev დაარქივებული 2007-11-07 საიტზე Wayback Machine. (უკრაინული) Scenes from Maidan Nezalezhnosti YouTube-ზე ვიკისაწყობში არის გვერდი თემაზე: მაიდან ნეზალეჟნოსტი
ოსმალეთის სულთნების დედები

ეს არის ჩამონათვალი ოსმალეთის სულთნების ბიოლოგიური დედების. იყო ოცდათექვსმეტი სულთანი ოსმალეთის 623-წლიან ისტორიაში. ვალიდე სულთანი იყო ტიტული გამეფებული სულთნის დედისთვის. დედები, რომლებიც გარდაიცვალნენ მანამ, სანამ მათი ვაჟები ტახტზე ავიდოდნენ, ისინი ვერ მოესწრნენ ვალიდე სულთნის ტიტულის მიღებას. ეს სულთნები არიან: ჰიურემ სულთანი, ჰატიჯე მუაზეზ სულთანი, ემინე მიჰრიშაჰ სულთანი, რაბია შერმი სულთანი და ნუხეთსეზა ჰანიმეფენდი. ასევე იყვნენ სულთნები, რომლებიც არ ყოფილან სულთნის დედები, მაგრამ მიიღეს ვალიდე სულთნის ტიტული.